NaiveNeuron/SloPal huggingface dataset:
Mičovský, Ján, poslanec NR SR (2021-11-03):
Ďakujem pekne všetkým. Možno je tu tá správna chvíľa, aby som povedal, že je to práve 126 rokov, čo moji predchodcovia dávni, ešte to bolo za monarchie, začali vyhlasovať prvé prírodné rezervácie, konkrétne v roku 1895 Príboj pri Slovenskej Ľupči, a tým len naznačujem, že možno by sme nemali dnes mať o čom viesť rozpravu, keby tu neboli v minulosti múdri ľudia, ktorí pochopili, že les nie je drevo, že les je život a lesníci sa vždycky k tomuto práve hlásili. A ja verím, že aj vaše poznámky, aké teraz zazneli, ďakujem ešte raz za ne, aj hlavne naše rozhodnutie umožní, aby sme našli riešenie. Takže odpovedám na to, že som nedal žiadny a ani nedám pozmeňovací návrh, ale dal som, prípadne to ešte zopakujem v ústnej rozprave, návrh, aby sa stiahol tento návrh novely z rokovania a prepracoval sa do podoby, na ktorej by sme sa dokázali zhodnúť, že je riešením. A tiež sa mi páčila aj poznámka, myslím, že to bol pán poslanec Blcháč, ohľadom vody. Kedysi voda prešla pod ministerstvo životného prostredia. Boli aj vtedy nejaké obavy, ale v podstate sa nenaplnili. No a les, les to je hlavne voda. Najväčšia zásobáreň vody nie sú priehrady a rieky Slovenska, ale slovenské lesy. Tak už len z tohto pohľadu, keďže vieme, že bez tej vody jednoducho niet života, tak si uvedomme, že to spoločné spravovanie lesov, tam kde sa už spoločne spravuje voda, je teda alfa-omega kvality životného prostredia. A už len odpoviem na tú otázku, že ako som to teda myslel, či len národné parky alebo len všetky, chránené, nechránené, štátne, neštátne. Všetky druhy lesov nech prejdú pod jednotný režim správy pod hlavičkou životného prostredia, pretože stromy sú rovnakého významu a hranice medzi nimi a medzi ľudí... (Prerušenie vystúpenia časomerom.)
Hrnčiar, Andrej, podpredseda NR SR (2019-02-05):
Prosím, prezentujme sa a hlasujme. (Hlasovanie.) Prítomných 138, za 117, proti 19, nezdržal sa nikto, nehlasovali 2. Konštatujem, že sme tento návrh schválili. Ďalej budeme hlasovať o bode 61 programu. Je to prvé čítanie o návrhu poslancov Beblavého, Mihála a Petrík na vydanie zákona, ktorým sa mení Zákonník práce, tlač 1271. Prosím spravodajkyňu z výboru pre sociálne veci poslankyňu Silviu Shahzad, aby hlasovanie uviedla. (Hlasovanie o návrhu poslancov Národnej rady Slovenskej republiky Miroslava Beblavého, Jozefa Mihála a Simony Petrík na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov , tlač 1271.)
Š. Zelník, poslanec: (2009-04-21):
Každý lekár, každý zdravotnícky pracovník alebo aj každý občan, ktorý ak sa dostane do situácie, keď svojím konaním sa podieľa na záchrane ľudského života, je na tento skutok právom hrdý. A je to jedno, či sa to stane v nemocnici, na operačnej sále, na koronárnej jednotke, alebo sa to stane na ceste či pri autonehode, alebo pri inom nešťastí. Len málokto môže povedať: „Aj vďaka mne nevyhasol život.“ Niekomu sa môže zdať, že predložený návrh zákona nič nerieši. Veď v praxi skutočne nie je možné urobiť výkon interrupcie tak, že príde žena a v ten deň, to nie je to isté, ako prísť na ošetrenie k zubárovi, sa urobí interrupcia. A teda dĺžka a čas predoperačného vyšetrenia naozaj niekedy je dlhší ako aj 72 hodín. Takisto existuje zo zákona aj povinnosť informovaného súhlasu, kde by lekár mal dotyčnú pacientku poučiť o všetkých možných rizikách a úskaliach. A predsa žena, ktorá stojí pred neľahkým rozhodnutím, nedostane alebo len málokedy dostane úplnú informáciu, informáciu napr. aj o tom, že ak nie je schopná sa o dieťa postarať, je možnosť utajeného pôrodu a že teda dieťa budú vychovávať v láske iní rodičia, ktorí napr. nemohli mať deti. Žena dostane informáciu aj o tom, že nie je sama a že jej môžu poradiť aj iné organizácie, ktoré sa týmto zaoberajú, pretože treba povedať, že nie všetky ženy majú podporu vo svojich rodinách. Preto tento návrh zákona má svoje opodstatnenie. Aj my podporou tohto zákona vytvoríme podmienky na lepšiu informovanosť a kvalifikovanejšie rozhodovanie ženy v jej neľahkej situácii. Aj vďaka tomu sa iste narodí viac zdravých detí. Ďakujem za podporu.
Petro, František, poslanec NR SR (2015-11-13):
Ako o poslednom zo spoločnej správy hlasujeme o bode 7 spoločnej správy. Odporúčanie gestorského výboru je schváliť.
Abrhan, Pavol, poslanec NR SR (2015-02-03):
Ďakujem pekne. Chcem pripomenúť členom výboru na kontrolu SIS, že zasadnutie výboru sa uskutoční 12.15 hod. v obvyklých priestoroch. Ďakujem pekne.
Danko, Andrej, predseda NR SR (2018-05-10):
Na vystúpenie pána poslanca tri faktické. Uzatváram možnosť prihlásenia sa s faktickými. Pán poslanec Osuský.
Federič, Igor, poslanec NR SR (2019-06-26):
Pán predsedajúci, a teraz prosím, dajte hlasovať o tom, že Národná rada sa v súlade s rozhodnutím predsedu Národnej rady, že prideľuje predložený návrh zákona na prerokovanie výboru pre financie a rozpočet, ústavnoprávnemu výboru, Výboru Národnej rady pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 6. septembra a gestorský výbor do 9. septembra 2019.
Pfundtner, Edita, poslankyňa NR SR (2015-10-02):
Vážený pán predseda, v rozprave vystúpili traja poslanci. Nebol však podaný žiaden návrh, preto, prosím, dajte hlasovať o tom, že Národná rada Slovenskej republiky postúpi predmetný návrh zákona do druhého čítania.
Zmajkovičová, Renáta, podpredsedníčka NR SR (2012-06-27):
S faktickou poznámkou dvaja poslanci. Uzatváram možnosť faktických poznámok. Pán poslanec Hudacký.
Dostál, Ondrej, poslanec NR SR (2024-06-27):
Ďakujem obom kolegom za faktické poznámky. Ja áno, toto je, toto je úplne ukážkový príklad, že nemá byť skrátené legislatívne konanie, lebo ani náznak nejakej mimoriadnej situácie tam nie je. Je to problém, ktorý treba riešiť, ktorý, ešte raz, ten zámer nespochybňuje nikto, ale o tej forme, forme a konkrétnej textácii zákona by bolo dobré, keby mohla prebehnúť normálna diskusia, nič závažné by sa nestalo, keby ten zákon bol schválený v septembri alebo októbri, absolútne žiadny problém by nenastal. A teda bolo by aspoň slušné, že keď máme tu skrátené legislatívne konanie, že je niečo tak dôležité, že to vyžaduje porušenie tej obvyklej procedúry, aby sa ministri v takejto situácii nenechali zastupovať, lebo keď tu niečo padne, nejaká námietka, otázka v prvom čítaní, tak by bolo dobré, keby ten minister, ktorý priniesol tu ten návrh do skráteného legislatívneho konania, tu prišiel a vedel na to zareagovať, vedel odpovedať, vedel povedať, že nie, nemáte pravdu, pán poslanec, je to v poriadku, lebo toto a toto. Alebo povedať, ďakujem za upozornenie, pán poslanec, pozrieme sa na to. Ale keď tu máme pána ministra Kamenického, ktorý, ktorý iba tu zastupuje pána ministra Takáča, tak nemôžem od neho očakávať, že bude, bude reagovať na moje pochybnosti k tomu, či je ten návrh zákona správne legislatívno-technicky naformulovaný. Tak toto by mohlo byť také minimum, že keď minister je presvedčený, že niečo si zaslúži skrátené legislatívne konanie, tak by si to malo zaslúžiť aspoň to, že minister tomu venuje toľko času, že bude v parlamente, keď sa o tom rokuje. (Potlesk.)
Sulík, Richard, predseda NR SR (2011-06-01):
Pán poslanec Matovič reaguje na faktické poznámky. A nie je možné sa už prihlásiť. Bolo uzavreté, čiže k ďalšiemu rečníkovi. Nech sa páči.
Marosz, Ján, generálny riaditeľ Slovenského pozemkového fondu (2022-09-23):
Nie, nie, na päť minút... (Prerušenie vystúpenia predsedajúcim.)
Bugár, Béla, podpredseda NR SR (2018-09-12):
Ďakujem pekne. Otváram rozpravu. Dostal som do rozpravy jedinú písomnú prihlášku pána poslanca Dostála, ktorému teraz dávam slovo, nech sa páči.
Suja, Miroslav, poslanec NR SR (2021-05-03):
Ďakujem za slovo, pán podpredseda. Pán poslanec Richter, na začiatok by som rád poďakoval za vaše odborné vystúpenie a, samozrejme, aj za to, že ste sa poďakoval nielen ľuďom, ale aj podnikateľom. Na tých sa častokrát zabúda, na tých drobných živnostníkov, malé eseročky, malé rodinné firmy, ktoré zamestnávajú pár ľudí, ktorí boli v tomto období najviac skúšaní, ktorí robili všetko pre to, by uchránili svojich zamestnancov, a aby toto obdobie prežili. Takže ešte raz za to ďakujem. Nebudem sa vyjadrovať k tým odborným veciam, ktoré ste povedal, to je, si myslím, samozrejmé a pravda, ale vy ste sa tam dotkol troch takých tém. Vytýkali ste niektorým ministrom, že nezvládli svoj rezort. Ja by som rád vo faktickej poznámke, keby ste zareagoval, že ktorí podľa vás zvládli ten rezort. Nemusíme sa vyjadrovať na ministra zdravotníctva, lebo do súčasnej doby nespravil nič zlé, ale skúsme tých ostatných, lebo ja si myslím, že ani jeden z ministrov nezvládol ten rezort a že každému máme čo vyčítať. Buď tam chýba slušnosť, základné znalosti alebo je tam arogancia, ale nevidím nič, čim by som ich mohol vyzdvihnúť. Vy ste hovorili o programovom vyhlásení vlády. Ja sa vás pýtam, pán kolega, povedzte mi aspoň jedného ministra alebo člena vlády, ktorý sa riadi programovým vyhlásením vlády. Hovorili ste o transparentných výberových konaniach, ale ja si myslím, že táto vláda nepozná význam slova transparentné, lebo mi ukážte aspoň jedno transparentné výberové konanie. Ste spomínal okresné úrady, áno, ale vidíme šéfa banského úradu, ako sa vyberal, vidíme, ako sa vyberali riaditelia rôznych nemocníc a toto bolo tiež v programovom vyhlásení vlády. Tak ja nevidím nič pozitívne zatiaľ... (Prerušenie vystúpenia časomerom.)
Blaha, Ľuboš, podpredseda NR SR (2024-06-12):
Na vaše vystúpenie, pán poslanec, evidujem tri faktické poznámky. Ako prvý, pán poslanec Jozef Pročko, nech sa páči.
Karas, Viliam, minister spravodlivosti SR (2022-11-10):
Vážený pán predsedajúci, vážené pani poslankyne, páni poslanci, materiál k predloženému návrhu máte k dispozícii, včera sme ho, som ho predstavoval v prvom čítaní, čiže čakám na prípadné pripomienky a návrhy. Ďakujem pekne.
Viskupič, Marián, poslanec NR SR (2021-05-04):
Pán predsedajúci, hlasovať budeme dnes 17.00 h.
Šimečka, Michal, podpredseda NR SR (2024-05-10):
Ďakujem pekne. Pán poslanec Dubéci práve nie je... a... ospravedlňujem sa, máte slovo.
Zmajkovičová, Renáta, podpredsedníčka NR SR (2013-12-10):
Ďalší, ktorý v rozprave vystúpi, je pani poslankyňa Jana Žitňanská, nech sa páči. (Hlasy z pléna.) Nemal, minule som nedala ani z poslancov zo SMER-u. Nech sa páči, pani poslankyňa Jana Žitňanská.
Kresák, Peter, poslanec NR SR (2018-05-15):
Ďakujem pekne. Pán predsedajúci, teraz dajte, prosím, hlasovať o pozmeňujúcom návrhu, ktorý, ktorý predložil pán kolega poslanec Rajtár.
Pčolinský, Peter, poslanec NR SR (2021-09-29):
Ďakujem pekne za slovo. Milý kolega Jano Podmanický, úprimne verím, že si svoje vystúpenie myslel úprimne, nie kvôli videu na facebook a titulke v hlavných správach, ale ja som tu šiesty rok a minulé volebné obdobie si pamätám blokovanie schôdzí, otváranie rozpravy ministrami, pamätám si chaos, pamätám si obštrukcie. Prosím ťa, Jano, akože čo nám vyčítaš? To, čo sme sa naučili od vás?
Zmajkovičová, Renáta, podpredsedníčka NR SR (2012-11-29):
Pán poslanec Duchoň.
Mihalik, Marcel, poslanec NR SR (2022-02-03):
Áno, o jedenástej, Pardon.
Bugár, Béla, podpredseda NR SR (2016-11-24):
Pani poslankyňa Jurinová, môžete reagovať na faktické.
Mičovský, Ján, poslanec NR SR (2014-07-02):
Ďakujem za slovo. Vážený pán minister, ostanem vo vecnej rovine. Vysvetlili ste mi, že za osem minút ste zistili teda zo stránky SHMÚ, aká je bilancia, teda že úloha toho potenciálneho podnikateľa, ktorý by chcel požiadať o povolenie na vývoz vody, je jednoduchá, pretože poverenou osobou na to je SHMÚ. Ak je to teda tak, tak tu potom je dačo, čomu nerozumiem a prosím o vysvetlenie, pretože ak je to také jednoduché, že netreba na to Nobelovu cenu, ale že sa stačí pozrieť na stránku SHMÚ a zistíme, aká je tá súčasná i výhľadová bilancia takej zložitej veci, o ktorej tu rozprávame, ako sú zásoby vody pod zemou i na zemi, tak prečo potom v § 17a ods. 5 dávate tomu potenciálnemu podnikateľovi úlohu prostredníctvom tej poverenej osoby, teda SHMÚ, ako som sa dozvedel, urobiť aj návrh rozsahu spôsobu frekvencie a miesta monitorovania podzemných vôd. Záujemca o toto povolenie má toto všetko urobiť. No ak to SHMÚ robí, ak je to jednoduché naklikať za osem minút, tak potom nerozumiem tomu, prečo takéto zložité riešenie, ktoré spočíva v monitorovaní, určení jeho rozsahu, spôsobu frekvencie a miesta, sa dáva ešte za úlohu tomuto podnikateľovi. Azda ten bude ešte raz navrhovať to, čo má dokonale SHMÚ pokryté? No asi nie. Vy týmto pripúšťate, že je to veľmi zložité a že preto aj žiadate od toho podnikateľa, aby to monitoroval. Bude to monitorovať podnikateľ prostredníctvom poverenej osoby? Keď za osem minút to zistíte z SHMÚ, na čo mu treba dávať takúto ozaj sizyfovskú prácu, nekonečnú, pretože to nie je jednoduché, hovoríme o všetkých vodných zdrojoch na Slovensku, vy to dávate tomu jednému malému človiečikovi za úlohu, ktorý sa bude uchádzať o to povolenie? Zdá sa mi, že tu je nejaký obrovský nesúlad. Len reagujem... (Prerušenie vystúpenia časomerom.)
Pellegrini, Peter, predseda NR SR (2024-02-08):
Prezentujme sa a hlasujme o bode 165 druhého pozmeňujúceho návrhu pána poslanca Galka. (Hlasovanie.) Prítomných 112 poslancov, za 11, proti 76, zdržali sa 23, nehlasovali 2. Bod sme neschválili.
Jurinová, Erika, podpredsedníčka NR SR (2012-11-29):
Páni, prosím vás, nehádajte sa. Pán minister, budete mať možnosť vystúpiť.
Kadúc, Miroslav, poslanec NR SR (2015-12-08):
Ďakujem. Dúfam, že naplním vaše očakávania. Vážený pán minister, ja som to nepočul, že ste mi poďakoval. Prosím, radšej to nerobte, lebo dozviem sa potom, že som si nezachoval tvár pri niečom, čo z obsahového hľadiska považujem za najsprávnejšiu vec, aká sa dala urobiť. Akože prepáčte, pán Galko! (Potlesk.) Ale teraz, pán minister, vy ste, vy ste vyzývali, som vás zachytil niekde v televízii, na politickú korektnosť alebo o tom, že pomenujme veci správnymi menami. A to, čo poviem, myslím, že je správne a pravdivé, pretože vy to, čo robíte, to, čo bolo teraz, čo ste ukázali, nie je nič iné, iba odkláňanie pozornosti od toho podstatného. Nič iné. Nič iné. Ešte do toho taká malá vsuvka. Vy, neviem si predstaviť, že by ste sem prichádzali s niečím, čo bude vyslovene škodlivé, lebo vy ste tri roky premrhali a teraz idete dobiehať to, čo ste neurobili. Iba ak, iba ak by ste nemali vážnu príležitosť na to posilniť spravodajské služby. Lebo to, čo vy nazývate ako čistenie zákona, efektivizácia a ja neviem čo ešte, má také následky, že dneska spravodajské služby budú môcť sledovať kohokoľvek, či to bude žid, arab, kresťan, ktokoľvek, človek s hnedými očami, ak to bude chcieť. Z dôvodu? Vysvetlite mi, prosím vás, kde je miera politického extrémizmu? Čo je politický extrémizmus a čo nie je. Lebo na výbore som sa pýtal, pýtal som sa štátnej tajomníčky, pýtal som sa námestníka generálneho prokurátora, nikto mi to nevedel vysvetliť. Poslanec vlády povedal, že však je to na Wikipédii. Toto je argument, čo je politický extrémizmus. Ak mi toto nevysvetlíte, ak tento pojem ostane takýto široký, takýto široký, úlohy spravodajskej služby, či vojenskej, alebo SIS-ky, budú veľmi široké, budú môcť sledovať kohokoľvek. Kohokoľvek.
Tomáš, Erik, poslanec NR SR (2017-12-08):
Pán poslanec Heger, pán premiér veľmi často pracuje v noci, veď stačí si len spomenúť na bruselské summity, ktoré končia niekedy o piatej, štvrtej ráno, a určite vždy športuje. Proste je to jeho zvyk a týmto vyhlásením alebo gestom nemyslel určite nič zlé. To len tak na okraj. Ja som vám len chcel, keďže ste poslancom z OĽANO, poďakovať, že OĽANO podporí tento vládny návrh zákona. Ďakujem.
M. Číž, podpredseda NR SR: (2007-06-28):
(Prerušenie rokovania o 11.21 hodine.) (Pokračovanie rokovania o 14.00 hodine.) Siedmy deň rokovania 11. schôdze Národnej rady Slovenskej republiky 28. júna 2007 o 14.00 hodine
Kollár, Boris, predseda NR SR (2020-03-24):
Ďakujem. Slovo má pán poslanec Karahuta.
Jozef Mikuš, poslanec: (2003-10-28):
Z. Martináková, podpredsedníčka NR SR: Prosím, prezentujme sa a hlasujme. (Hlasovanie.) Prítomných 135 poslancov, za návrh hlasovalo 59, proti 28, zdržalo sa 48. Neschválili sme tento návrh.
Laššáková, Jana, podpredsedníčka NR SR (2014-10-21):
Ďakujem pekne, pán spravodajca, zaujmite miesto určené pre spravodajcu. Otváram všeobecnú rozpravu. Do rozpravy som dostala prihlášku pána poslanca Hlinu. Po jeho vystúpení dám možnosť prihlásiť sa do rozpravy ústne. Nech sa páči, pán poslanec.
Grendel, Gábor, podpredseda NR SR (2021-04-30):
S faktickou poznámkou pán poslanec Marek Kotleba.
Zmajkovičová, Renáta, podpredsedníčka NR SR (2012-08-02):
Pán poslanec Štefanec.
Mizík, Stanislav, poslanec NR SR (2018-02-14):
Ďakujem za slovo. Pán Pamula, poviem vám tak vecne. Vidíte, pán Pamula, vy ste šťastný človek. Mal ste rozhovor v košickej televízii. Toto je rozdiel medzi nami. Ja som Košičan a 20 rokov bývam na strednom Slovensku. Kamarátka Košičanka, redaktorka, chcela urobiť so mnou rozhovor. Redakcia jej to odmietla. Toto je ten diametrálny rozdiel medzi nami. No a tie pamätné slová, že islam nebude nikto popierať a vysmievať sa mu a tak ďalej, patrili predsa vášmu predsedovi Dankovi. No komu to povedal? No Mizíkovi a Mazurekovi. Aj to povedal, že na ĽSNS nezostane nitka suchá. Verím, že ja som celý mokrý, s tisícstranovým vyšetrovacím spisom. Ďakujem za slovo.
Liba, Peter, poslanec NR SR (2020-11-24):
Ďakujem za slovo, pán predsedajúci. Vážené kolegyne, vážení kolegovia, predkladáme ako skupina poslancov návrh zákona, ktorým sa dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov. Cieľom predloženého návrhu je automatické priznanie daňovej úľavy, respektíve oslobodenia od dane daňovníka z dôvodu dosiahnutia 62 rokov alebo veku ustanovenom vo všeobecnom záväznom nariadení obce. Verím, že spoločne prijmeme túto novelu a odbremeníme seniorov od tejto povinnosti, nakoľko každá obec má vedomosť o veku jej obyvateľov. Povinnosť daňovníka požiadať obec o úľavu na dani zbytočne zaťažuje občanov a je pravdepodobné, že mnohí z nich ani nevedia o možnosti požiadať obec o úľavu alebo oslobodenie od dane z nehnuteľnosti od dosiahnutia požadovanej vekovej hranice. Ďakujem.
Jurzyca, Eugen, poslanec NR SR (2018-10-19):
Ďakujem pekne. Ešte raz dobrý deň. V súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet, Ústavnoprávny výbor Národnej rady. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi NR SR. Pani predsedajúca, prosím, otvorte rozpravu.
Blaha, Ľuboš, podpredseda NR SR (2024-01-31):
Ani váš návrh nie je procedurálny návrh, takže neviem, čo sa sťažujete (povedané so smiechom). Nech sa páči, pán poslanec Branislav Vančo, faktická poznámka. (Pokriky v sále.) Pán Galko, nehučte! (Pokriky v sále.) Poprosím pokoj v rokovacej sále. (Pokriky v sále.) Neporušujte rokovací poriadok, áno? (Pokriky v sále.) Všetci sme sa tu zišli len preto, aby sme vás nerozčuľovali, človeče. Pán poslanec Branislav Vančo, nech sa páči. Poslanec Vančo radšej odišiel. Pán poslanec Alojz Hlina, nech sa páči.
F. Mikloško, poslanec: (2009-04-22):
A pokiaľ ide o Lisabonskú zmluvu, pán kolega Horváth, ďakujem za ocenenie.
Sulík, Richard, predseda NR SR (2011-09-14):
Na faktické poznámky reaguje pán poslanec Matej.
P. Paška, predseda NR SR: (2008-12-02):
Potom vás požiadam, zajtra ich uvediete pri hlasovaní, pretože to boli podania, ku ktorým treba zaujať stanovisko. Ďakujem pekne. Prerušujem rokovanie o tomto bode programu. A budeme pokračovať prerokúvaním v druhom čítaní vládneho návrhu zákona o cestnej premávke a o zmene a doplnení niektorých zákonov . Je to tlač 782, spoločná správa výborov je tlač 782a. Pán podpredseda vlády, nech sa páči, máte slovo.
Ďurica, Ondrej, poslanec NR SR (2021-10-01):
Ďakujem za slovo, pán podpredseda. Ja sa priznám, vážení kolegovia a kolegyne, že ja som dal faktickú poznámku bez toho, bez toho, aby som mal nejakú konkrétnu myšlienku v reakcii na to, čo povedal pán generálny prokurátor. Pán generálny prokurátor, ja som však predpokladal, že moji kolegovia v tých faktických poznámkach povedia kopec neodborných záverov a povedia kopec poloprávd a nezmyslov. A potvrdilo sa to a v tejto chvíli musím reagovať na to, čo ste povedal aj vy, pán generálny prokurátor, a to je síce prípad, kedy sme sedeli na výbore pre obranu a bezpečnosť a kedy ste veľmi detailne a podrobne vysvetľovali prípad Vietnamca. Nemôžem reagovať na jedného z predrečníkov, ktorý vám vytkol, že ste na tom výbore reagoval veľmi podráždene a že ste dokonca povedal, že ak takto bude výbor rokovať, tak na ten výbor zvážite svoju ďalšiu účasť alebo neúčasť. No ja chcem, vážení kolegovia, pripomenúť, keďže som bol na tom výbore, tak jednoducho otázky, ktoré po hodine a pol prichádzali na generálneho prokurátora, boli niekoľkokrát počas tej hodiny a pol zodpovedané z pozície generálneho prokurátora, to znamená, že boli vyslovene, vyslovene sa opakujúce. Boli absolútne neodborné, pretože generálny prokurátor sa držal faktov, vysvetlil niekoľkokrát sporné body, ktoré poslanci vnímali ako nejaké otázne, napriek tomu neustali v tom, v tom, v tom, v tom svojom snažení dostať ho do pozície, kedy snáď pod tlakom alebo pod váhou tej situácie povie, že áno, prepáčte, pomýlil som sa a poviem to, čo chcete počuť, alebo to, čo chce počuť Tódová z Denníka N. Takáto je realita!
Grendel, Gábor, podpredseda NR SR (2020-07-23):
Pán poslanec Blaha.
Hraško, Igor, poslanec NR SR (2015-10-01):
Ďakujem za slovo. Pán minister, aby ste potom vo svojich vyhláseniach neprekrúcali, že sme proti zníženiu DPH. Nie, my sme za zníženie DPH, ale na omnoho širšiu skupinu potravín, ako ste to navrhli vy. Lebo aj Počiatek povedal, že opozícia je proti významným investíciám, ja som to tu už nikde nepočul. My sme za investície, ale sme proti spôsobu, akým to SMER robí. Toto je taká vaša typická špinavá smerácka robota, ku relatívne jednej dobrej veci o dépeháčke dokážete prifariť buď hlúposť, alebo totálny populistický oblbovák. Takýmto je aj zníženie DPH na vami, na vami vybrané potraviny. Zoznam ste nepredložili ako súčasť zákona, aby sa ku tomu skutočne dalo diskutovať, ale predložili ste ho ako úplne posledný, úplne posledný pozmeňovací návrh, dokonca spravodajcu, ktorý sa mohol ešte prihlásiť do rozpravy. Hovorili ste niečo aj o spotrebiteľskom koši. Áno, no tak tam je viacej výrobkov, ako ste uviedli vy vo vašom pozmeňováku, takže kľudne ste mohli celý tento spotrebiteľský kôš dať na zníženú dépeháčku. Ale vy ste to neurobili. A čo ma naozaj mrzí, tak chýbajú tam skutočne potraviny typické pre slovenskú kuchyňu. To sú zemiaky, cibuľa, kapusta, pretože z toho sa robia halušky s bryndzou, aj tá bryndza tam by mala byť. Robia sa halušky s kapustou, robia sa zemiakové placky, to sú všetko potraviny, ktoré sú typické pre slovenskú kuchyňu. Samozrejme, nehovoriac o ďalších, že tam chýba to ovocie a ďalšia zelenina. Aj tie paradajky. To sú všetko naozaj zdravé potraviny. Len ako som hovoril, je to iba obyčajný váš populistický ťah. Vy potrebujete ešte do Nového roku cez tie Vianoce vytiahnuť dépeháčku a potom to akože znížite. Tam vám ostane ešte nejaká rezerva, my sme ale dali návrh aj s návrhom, kde získať... (Prerušenie vystúpenia časomerom.)
Hort, Milan, podpredseda NR SR (2011-02-08):
Ďalej pán poslanec Juraj Droba s faktickou poznámkou, nech sa páči.
Ďurica, Ondrej, poslanec NR SR (2023-05-17):
Ďakujem za slovo. Bolo to tu spomenuté v predchádzajúcej faktickej poznámke, chcel som zareagovať presne na to isté. My, samozrejme, podporíme tento návrh zákona, ale v tejto veci a v tejto problematike sa treba pozerať oveľa ďalej. Treba sa pozerať na iniciatívy a na to, kto tieto agendy presadzuje a kto tieto agendy vôbec prináša na pôdu škôl a do výchovného procesu našich detí, to bude oveľa dôležitejšie, ako dnes prijať tento návrh zákona, pretože my sa nemôžme dostať do pozície, kedy sa budeme donekonečna brániť týmto veciam tým spôsobom, že budeme mať papier ako rodičia a budeme sa mať vyjadriť či súhlasíme, alebo nesúhlasíme. To je, to je tak nebezpečná agenda, to je taká obrovská zvrátenosť, že my sa naozaj musíme v budúcnosti pozrieť oveľa detailnejšie na to, kto to prináša, aký má zámer, ako vystupuje a to je presne ten príklad toho pána Šuchu, ktorý takýmto spôsobom nám všetkým, ktorí bojujeme proti tejto agende dal absolútny obraz o tom, ako títo ľudia uvažujú, akí sú vo svojej podstate agresívni, aj keď oni sa neustále dovolávajú nejakých svojich práv a slobôd. Veď my tu nehovoríme o tom, že ak sa niekto rozhodne žiť tak alebo onak, že tak žiť nemôže. Je to každého osobná vec to, čo si bude kto robiť v spálni, je to jeho osobná vec. A my do toho nezasahujeme, my nechodíme tým ľuďom do bytov alebo domov a nezakazujeme im, ako žijú. Ale títo ľudia chodia na školy, chodia do škôlok a nám ako rodičom diktujú, čomu sa majú venovať naše deti, keď my sme v práci a keď tie deti sú v škôlkach alebo v školách a nám oni diktujú, ako majú byť vychovávané naše deti. O tom je tá sloboda, ktorú oni majú... (Prerušenie vystúpenia časomerom.)
Danko, Andrej, predseda NR SR (2018-05-15):
Pán poslanec Klus.
Pčolinský, Peter, podpredseda NR SR (2023-06-28):
Evidujeme. Pán poslanec Richard Vašečka.
V. Veteška, podpredseda NR SR: (2004-05-19):
Ľ. Lintner, poslanec: Ďakujem za slovo, pán podpredseda, budem reagovať na pána poslanca Soboňu. Vždy keď som aj s doktorom Zajacom pred voľbami cestoval alebo som sa vyjadroval k zdravotníctvu, vždy som povedal jednu základnú myšlienku. Zo všetkých ministrov zdravotníctva, ktorí tu boli od ´93., ten, kto sa prvý pokúsil o reformu, bol doktor Soboňa. Vždy som si ho za to cenil, len vám, pán poslanec, pripomínam, čo boli aspekty, že ste museli cúvnuť, boli to len tlaky záujmových skupín. A keby ste vo svojom vystúpení išli po vecnej línii, ja by som to ocenil, my sme tu diskutovali, ešte aj minulý týždeň som sa vás pýtal, aké máte výhrady, a to si cením, vždy si vás v tomto zmysle budem vážiť, len neviem prečo do toho zahrňujete to vyvolávanie strachu zo smrti. Všetci vieme, ako to vyzerá v zdravotníctve. Nikoho netreba presvedčovať, ja som videl, ako vyzerá zdravotníctvo, keď mi mama zomierala na lôžku v nemocnici. A ja som si pri tej mame vtedy povedal, že to zdravotníctvo sa musí zmeniť, nemôže ostať tak, čiže len to chcem poprosiť, ak budú vystúpenia k týmto zákonom, nestrašte starých ľudí, nestrašte ľudí vôbec, že toto, čo má doktor Zajac pripravené, všetkých vedie k smrti, to by som vás prosil, pán doktor, keby prípadne v ďalších vystúpeniach, či vystúpeniach ďalších toto už nezaznievalo. Ďakujem pekne.
J. Počiatek, minister financií SR: (2009-02-13):
Návrh zákona rozširuje možnosť vedenia jednoduchého účtovníctva, umožňuje použiť v účtových jednotkách, zvyšuje veľkostné podmienky pre povinnosť auditu účtovnej závierky a zvyšuje veľkostné podmienky pre povinnosť zostavenia konsolidovanej účtovnej závierky. Uvedené zmeny znížia náklady účtovných jednotiek na audit, na konsolidované účtovné závierky a budú mať pozitívny vplyv na podnikateľské prostredie. Ďakujem za slovo, skončil som.
Kollár, Boris, predseda NR SR (2020-05-20):
Prosím, prezentujme sa a hlasujme. (Hlasovanie.) Prítomných 128 poslancov, za 41, proti 75 poslancov, zdržalo sa 11, nehlasoval 1.
Paška, Pavol, predseda NR SR (2012-09-12):
Pán poslanec Hlina.
Kecskés, Ján, poslanec NR SR (2018-05-29):
Ďakujem za slovo. Natálka, vo svojej reči, vo svojej rozprave si nám priblížila, znova priblížila alebo resp. povedala si nám výpovede lekárov, ktorí tieto potraty, alebo resp. zákroky, ako ich volajú, aby sa nejakým spôsobom od nich odosobnili, ako ich volajú, ako ich prežívajú ženy, a mne nie je jasné, prečo sa títo ľudia, ktorí to vykonávajú napriek svojmu odporu voči nim, voči potratom, voči zabíjaniu nenarodených detí, ako sa dokážu ráno reštartnúť a v podstate ísť zase do toho. Vieš, že jeden večer si on povie, ja som zabil dnes 5, 6, 10, 20 nenarodených detí, živých Božích darov a ráno pokračujem v tom, idem ďalej. Absolútne to nechápem. Je jasné, že potraty ničia vzťahy, ničia ženy nielen duševne, ale teda aj fyzicky, či už to boli ako sklony k alkoholizmu, alebo resp. k depresiám, tie ženy sa už vnímajú podceňované a veľmi, veľmi ťažko to znášajú po celý život aj napriek tomu, že v budúcnosti niekedy majú ďalšie dieťa alebo viac detí. A správne si podotkla, že Božia vôľa nie je zabíjať nikoho, ale..., a nieto ešte nenarodené deti. A mala si tu faktickú poznámku na seba od poslanca Jarjabka, takého mužského feministu, alebo ako by som ho nazval, mal tu byť včera, pán poslanec Jarjabek, keď sa táto debata, táto, táto rozprava niesla, boli tu aj výpovede žien, či už ich predniesli moji kolegovia alebo kolegyne, a teda boli to, boli to rozpravy zo ženského pohľadu, ako, ako, aký majú názor na potraty. A tento zákon nie je pre ženy alebo resp. nemali by o ňom rozhodovať ženy podľa logiky, ale tie deti, ktoré sú zabíjané. Takisto sme tu prijímali zákon, ktorý hovorí, že zviera nie je vec, tak v referende by sa asi prioritne podľa vašej logiky mali zapojiť zvieratá, a nie ľudia. Ďakujem. (Potlesk.)
Bublavý, Dušan, poslanec NR SR (2012-10-26):
Pán predsedajúci, dajte hlasovať o bode 2 spoločnej správy s odporúčaním gestorského výboru schváliť.
L. Žitňanská, poslankyňa: (2007-09-18):
Ja som v debatách vždy pripúšťala možnosť, že dohovory tu dávajú členským štátom viacero možností v súlade s národným právnym poriadkom, presne tak, ako ste citovali, pani poslankyňa, ale tvrdím, že vláda tu niečo zanedbala, pretože my sa musíme dostať týmto dohovorom, a keď tvrdíte, že nie formou trestnoprávnej zodpovednosti, no tak potom formou inej zodpovednosti, ktorú sme vo vzťahu k právnickým osobám a týmto skutkovým podstatám konkrétnych trestných činov zatiaľ nedostali, a teda môžeme čakať iný návrh, možno návrh administratívnoprávnej zodpovednosti, ale fakt je, že dnes v našom právnom poriadku právnické osoby nevieme sankcionovať za tieto konkrétne skutkové podstaty, ktoré sú uvedené v dohovoroch. Možno jednu poznámku. Ministerstvo spravodlivosti dalo do pripomienkového konania návrh noviel trestných rekodifikácií. Pokiaľ som zachytila, tak chce dostať dohovorom cestou trestného práva, i keď trošku inou formou, ako je tento návrh. Ďakujem.
Bugár, Béla, podpredseda NR SR (2019-11-26):
Pán poslanec Valocký.
Grendel, Gábor, podpredseda NR SR (2022-03-22):
Panie poslankyne, páni poslanci, v rokovaní pokračujeme v prerušenej rozprave v prvom čítaní o návrhu poslancov Mariana Kotlebu, Rastislava Schlosára, Marka Kotlebu a Stanislava Mizíka na vydanie zákona, ktorým sa mení a dopĺňa Trestný zákon (tlač 905). Prosím pána poslanca Stanislava Mizíka, aby zaujal miesto určené pre navrhovateľov, a spravodajcu z Ústavnoprávneho výboru pána poslanca Borisa Suska, aby zaujal miesto určené pre spravodajcov. Do rozpravy je ústne prihlásený pán poslanec Rastislav Schlosár, ktorému odovzdávam slovo, pripraviť by sa mal pán poslanec Marian Kotleba. (Rokovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Mareka Kotlebu a Stanislava Mizíka na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 905.)
Goga, Ľudovít, poslanec NR SR (2019-04-05):
To znamená, ja sa chcem iba opýtať, pokiaľ nevyberáme a je tu takýto nástroj, ktorý je vlastne s tou smernicou Európskej únie pokrytý, aby sme to skúsili. Ešte posledná vec, že ešte tento dokument bol v zmysle e-Government zákona vyhotovený elektronicky, takže a myslím si, že, myslím, že tú pokutu vždycky dostanú zaplatenú, lebo je to buď na firmu, alebo na súkromnú osobu. Ďakujem za slovo.
Mizík, Stanislav, poslanec NR SR (2018-05-25):
Ďakujem za slovo. Vďaka Milan, perfektne si to povedal. K tej pani Beňovej, keď si ju spomenul. V európskom parlamente hlasovala za kvóty pre migrantov spolu s ďalšími europoslaneckými slovenskými zradcami. K tým novinárom by som podotkol. Jeden taký sa volá Šimečka, kamarát Kisku, ktorý sám vyhlásil, že George Soros je jeho kamarát. Ten George Soros, alias György Schwartz, ktorý okrádal vlastných Židov počas vojny. A teraz vycvičené osôbky tohto Schwartza: Bútora, Šebej, Hríb, Lipšic, Radičová, Demeš, Kukan, Mikloš, Osuský, Gál, Mesežnikov, Dzurinda, Mikloško, Smatana, Starinský, Lajčák, Kusý, Wienková, Orlovský a mnohí ďalší. Ale zakončil by som to Havranom, ktorý ako taký čierny vták Ojoják špiní v televízii. A keď si myslíš, že Soros je zlosyn, ja si to nemyslím, ja si myslím, že je prevtelený satan.
Hrnčiar, Andrej, podpredseda NR SR (2019-05-14):
Prosím, prezentujme sa a hlasujme. (Hlasovanie) Prítomných 140, za 65, proti 59 zdržalo sa 16. Konštatujem, že procedurálny návrh schválený nebol.
Danko, Andrej, predseda NR SR (2017-02-09):
Ďakujem. S reakciami, s reakciou na faktické, pani poslankyňa Gáborčáková.
Burian, Jozef, poslanec NR SR (2010-09-09):
Ďakujem. Vážený pán predsedajúci, vážené dámy, vážení páni, chcem na úvod povedať, že za tento materiál budeme hlasovať, ale nerozumiem jednému základnému pojmu. A to je ten, že v minulosti veľmi kritizovaný teda inštitút skráteného legislatívneho konania sa dnes dostáva ako samozrejmý fakt na stoly poslancom Národnej rady. A ja sa ospravedlňujem za ten včerajší výbor. Ja som pravdupovediac prehliadol pozvánku na včerajší výbor. Ale cez to všetko chcem povedať, keďže o tomto mechanizme vieme už z predošlej schôdze a 19. augusta, myslím, alebo 11. augusta bol schvaľovaný teda ten ochranný val, prečo už vtedy sa nerozmýšľalo o tom, aby do vlády takýto materiál mohol prísť. Mali sme na to minimálne mesiac, aby takýto materiál uzrel svetlo sveta vo vláde a nešiel skráteným legislatívnym konaním. Ja chcem apelovať na to, že predpokladám, že tento materiál je dôležitý vo vzťahu k našim záväzkom. Mne sa veľmi páčilo vystúpenie pána ministra financií, ktorý, by som povedal, rétoriku relatívne dosť výrazne zmenil vo vzťahu k európskemu valu a všetkej tej kritike, ktorá bola tu. A mám pocit z dnešného pohľadu na turbulencie na finančnom trhu a všetky nástrahy, ktoré boli v čase teda prijatia aj predchádzajúcou vládou týchto opatrení, pokiaľ sa týkalo ochranného valu a ďalších, že sú dnes, by som povedal, veľmi, veľmi teda touto vládou akceptované. Ja znovu opakujem, nemám problém s týmto materiálom. Mám problém so spôsobom a s filozofiou skráteného legislatívneho konania, lebo tento materiál sa dal realizovať normálnym legislatívnym procesom, pokiaľ by niekto nezanedbal to, čo mal urobiť, pokiaľ sa týka štátnych záruk. Ďakujem.
Hrnčiar, Andrej, podpredseda NR SR (2017-04-06):
Ďakujem, máte záujem o doplňujúcu otázku, pani poslankyňa? Nech sa páči.
Brisudová, Martina, poslankyňa NR SR (2022-02-25):
Ďakujem pekne za slovo. Pán poslanec Kéry, vo svojom vystúpení ste hovorili o samosprávach na východnom Slovensku. Iste tieto samosprávy sa pripravujú na prílev utečencov z Ukrajiny. Chcem však povedať, že to nie sú len samosprávy na východnom Slovensku, ale aj vyššie územné celky. Obce a mestá na strednom či západnom Slovensku sa aktuálne pripravujú, aby pomohli ľuďom, ktorí budú utekať pred vojnou z Ukrajiny. Chcem preto z tohto miesta vyzvať primátorov a starostov či županov slovenských miest a krajov, aby tak urobili, pretože je našou povinnosťou v týchto kritických situáciách pomáhať civilistom z Ukrajiny. Ďakujem pekne za slovo.
B. Bugár, podpredseda NR SR: (2005-02-09):
(Hlasovanie.) Prítomných 133 poslancov, za 55, proti 40, zdržalo sa 37, nehlasoval 1. Tento návrh pána poslanca sme neschválili. Nech sa páči. M. Maxon, poslanec: Ako o druhom návrhu budeme hlasovať o návrhu zo spoločnej správy a je to návrh uznesenia, nie je to schváliť, ale Národná rada Slovenskej republiky konštatuje, že vláda Slovenskej republiky nesplnila uznesenie č. 1330 v bodoch 5, 6 a 4, 4, 5, 6.
V. Veteška, podpredseda NR SR: (2008-04-01):
Poprosím pani poslankyňu Rosovú, aby dokončila svoje vystúpenie v rozprave. Nech sa páči, pani poslankyňa. (Ruch v sále.) Páni poslanci, poprosím o kľud v rokovacej sále.
Ježík, Jozef, poslanec NR SR (2018-10-23):
Ďakujem, týmto sme hlasovali o všetkých pozmeňujúcich návrhoch aj o bodoch zo spoločnej správy. Pán predsedajúci, v zmysle 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď, dajte, prosím, o tomto hlasovať.
P. Hrušovský, podpredseda NR SR: (2002-06-20):
(Hlasovanie.) Prítomných je 103 poslancov, za 54, proti 12, zdržalo sa 29, nehlasovalo 8. Návrh sme schválili. Nech sa páči, pán minister, pán poslanec Maňka, pán podpredseda Národnej rady Slovenskej republiky Andel ako posledný prihlásený do rozpravy. Nech sa páči, pán podpredseda. Pán podpredseda Andel. (Ruch v sále.) Pán podpredseda. M. Andel, podpredseda NR SR: Vážený pán kolega, ďakujem vám za slovo. (Ruch v sále.)
Kuffa, Štefan, poslanec NR SR (2014-02-12):
Súvisí to s návrhom zákona. Veľmi úzko to súvisí, lebo aj tí dôchodcovia, aj tie rodiny sú veľmi, veľmi teda zraniteľné. Ja som to len chcel poukázať na tom. A ja si to teda dovolím dopovedať, že tá podpora tých rodín má tu byť. Aj tá finančná, teda ten príspevok patrí bez ohľadu na to, či si z bohatej, alebo z chudobnej rodiny. Aby sme takto nediskriminovali tie deti. Tak mi to odpusťte, pani predsedajúca, že som bol taký neslušný, no ale mi to hádam nejak tak už to prežijete so mnou. Tento návrh zákona, ktorý tu máme ako v laviciach, chcem poďakovať kolegovi Dodovi Hlinovi aj za jeho tú vytrvalosť, no ale tak isto zároveň chcem aj poprosiť, aby aj on bol s nami trpezlivý, a to, že nesúhlasíme vzájomne tuná so svojimi postojmi a názormi, to neznamená, že nevieme čítať ako tie zákony. Áno, ja nie som bez chyby a nie som neomylný. Môže sa mi stať, že aj zle pochopím možno predkladaný návrh zákona alebo už existujúci návrh zákona. Ak sú to právnici a sú to sudcovia a sa pomýlia, čo by už teda nemali sa, ale stáva sa aj to, tak prečo by som ja ako poslanec Národnej rady, ja pripúšťam tento omyl, že áno, môžem sa potknúť. Ja mám len teda dve nohy a denne sa potknem aj 77 ráz. Ďakujem za pozornosť. Želám vám všetko dobré, lebo tu už máme záver tej schôdze. Pán Boh vám žehnaj, všetkým kolegom.
Bugár, Béla, podpredseda NR SR (2016-04-28):
Pán poslanec Viskupič.
Grendel, Gábor, poslanec NR SR (2017-12-06):
Ďakujem. Dve poznámky. Čo sa týka toho bezdôvodného odvolávania policajných funkcionárov, viete, aj pán poslanec Baška, ono tí funkcionári nikdy nie sú odvolávaní bezdôvodne. Ale niekedy aj tí funkcionári sami môžu byť radi, že oficiálne sú odvolaní bez uvedenia dôvodu. Pretože keby sa zverejnili tie dôvody, tak by sa prepadli od hanby. A druhá poznámka. Pán minister, aj vy, aj pán premiér opakovane argumentujete voľbou generálneho prokurátora, aké to tu bolo nedemokratické, že sa porušovala tajná voľba. Ale povedzte aj to B, že prečo vznikali tie lístočky a tá kontrola v rámci vtedajšej stredopravej koalície. No vzniklo to preto, lebo v Národnej rade kolovali informácie o tom, že niektoré závadové osoby sú ochotné zaplatiť koaličným poslancom za to, že nezahlasujú za koaličného kandidáta na generálneho prokurátora, ale za opozičného. A trošku ma fascinuje, že vás toto vôbec netrápi, že proste tu boli podozrenia o korumpovaní poslancov. Vás trápi iba to A, že sa kontrolovali. Ale to B, že to bolo kvôli podozreniam z korupcie ústavných činiteľov, to nič, to je v poriadku.
Kollár, Boris, predseda NR SR (2022-05-05):
Prosím, prezentujme sa a hlasujeme. (Hlasovanie.) Prítomných 124 poslancov, za 81, proti 11, zdržalo sa 32. Konštatujem, že sme schválili návrh novely zákona č. 396/2012 Z. z. o Fonde na podporu vzdelávania. Nasleduje hlasovanie v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 68/1997 Z. z. o Matici slovenskej, tlač 916, bod 38 schváleného programu. Dávam slovo spoločnej spravodajkyni z výboru pre kultúru a médiá pani poslankyni Monike Kozelovej, aby hlasovanie uvádzala. Nech sa páči, pani poslankyňa, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 68/1997 Z. z. o Matici slovenskej v znení neskorších predpisov , tlač 916.)
Laššáková, Jana, podpredsedníčka NR SR (2013-05-16):
Pán poslanec Viskupič, nech sa páči.
P. Hrušovský, predseda NR SR: (2003-03-05):
Chcem vás informovať o politickej dohode, ktorá vzišla z rokovania medzi predsedami poslaneckých klubov, ktorá je takáto: Vzhľadom na to, že gestorský výbor pre zdravotníctvo chce ešte rokovať zajtra o pozmeňujúcich návrhoch, ktoré budú podané v rámci rozpravy, tak sme sa dohodli, že teraz po 19.00 hodine by sme pokračovali v rokovaní 8. schôdze Národnej rady, a to dokončením rozpravy k návrhu zákona o zdravotnej starostlivosti, kde ešte sú prihlásení do rozpravy traja páni poslanci. Prekonzultoval som aj s nimi, súhlasia s takýmto postupom. Po skončení rozpravy by vystúpil navrhovateľ a spravodajca a rokovanie 8. schôdze by sme prerušili dozajtra do termínu, kým neskončí rokovanie 9. schôdze Národnej rady. Ráno o 9.00 hodine by sme pokračovali v rokovaní 9. schôdze Národnej rady o bode programu, ktorý prerokúvame teraz. Ďalšia dohoda, ktorá bola prijatá, že z bodu programu 8. schôdze Národnej rady vypustíme jeden bod, a to je správa o pripravenosti Armády Slovenskej republiky, ktorá sa má prerokúvať na neverejnom rokovaní, s tým, že rokovať o tomto bode programu budeme na najbližšej schôdze v apríli tohto roku. Je všeobecný súhlas s touto dohodou? (Súhlasná reakcia pléna.) Ďakujem pánovi navrhovateľovi Ficovi, Kaliňákovi. (Prerušenie rokovania 9. schôdze NR SR o 19.02 hodine.) (Po prerušení rokovania 9. schôdze NR SR pokračovalo rokovanie 8. schôdze NR SR o 19.02 hodine.)
Paška, Pavol, predseda NR SR (2013-06-26):
Pán poslanec Švejna.
P. Miššík, poslanec: (2009-09-11):
Konštatujem, že návrh zákona spĺňa z formálnoprávnej stránky náležitosti uvedené v rokovacom poriadku, ako i náležitosti určené v legislatívnych pravidlách. Zo znenia návrhu ústavného zákona je zrejmý účel navrhovanej úpravy. Osobitná časť dôvodovej správy obsahuje odôvodnenie jednotlivých ustanovení návrhu ústavného zákona. Doložka zlučiteľnosti návrhu zákona s právom Európskej únie spĺňa náležitosti určené v čl. 3 legislatívnych  pravidiel tvorby zákonov. Vyplýva z nej, že problematika návrhu právneho predpisu nie je uvedená v práve Európskych spoločenstiev, v práve Európskej únie ani obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev. K vyjadreniu navrhovateľa, že navrhovaná právna úprava neprinesie zvýšenie výdavkov štátneho rozpočtu, rozpočtov územnej samosprávy, oponuje stanovisku z 24. augusta 2009 Ministerstva financií Slovenskej republiky, ktoré predkladá nároky na verejné financie, z dôvodu, že za škodu spôsobenú nesprávnym úradným postupom zodpovedá štát. Pri kategóriách zamestnanosť, podnikateľské prostredie a životné prostredie predkladateľ vplyv vylučuje. Myslím si, že k tejto otázke sa vyjadrí za pánov predkladateľov pán poslanec Palko. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že prerokuje uvedený návrh ústavného zákona v druhom čítaní. V súlade s rozhodnutím predsedu Národnej rady č. 1244 z 24. augusta 2009 podľa § 74 rokovacieho poriadku Národnej rady navrhujem, aby návrh ústavného zákona prerokovali tieto výbory: ústavnoprávny výbor, výbor pre financie, rozpočet a menu, výbor pre hospodársku politiku, výbor pre obranu a bezpečnosť a výbor pre ľudské práva, národnosti a postavenie žien. Za gestorský výbor navrhujem ústavnoprávny výbor. Odporúčam, aby výbory predmetný návrh ústavného zákona prerokovali v druhom čítaní do 14. októbra 2009 a v gestorskom výbore do 16. októbra 2009. Pán predsedajúci, prosím, otvorte rozpravu.
Pfundtner, Edita, poslankyňa NR SR (2011-02-08):
Ďakujem. Pán poslanec Ondruš podľa § 73 ods. 3 písm. a) rokovacieho poriadku Národnej rady navrhol vrátiť návrh zákona na dopracovanie. Prosím, pán predseda, dajte hlasovať o tomto procedurálnom návrhu.
Paška, Pavol, predseda NR SR (2014-04-03):
(Hlasovanie.) 127 prítomných, 30 za, 57 proti, 40 sa zdržalo. Nebudeme pokračovať v rokovaní. Pán poslanec Poliačik uvedie v prvom čítaní hlasovanie o návrhu pána poslanca Kadúca na vydanie zákona č. 350 o rokovacom poriadku, tlač 883. (Hlasovanie o návrhu poslanca Národnej rady Slovenskej republiky Miroslava Kadúca na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 883.)
J. Laššáková, poslankyňa: (2007-05-09):
Pripomienky, ktoré dal pán prezident, sú uvedené v správe ústavnoprávneho výboru v prvej časti. Ústavnoprávny výbor odporúčal zákon z 23. marca 2007, ktorým sa mení a dopĺňa zákon č. 530/2004 Z. z. o zastúpení Slovenskej republiky v Eurojuste a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky v znení neskorších zmien schváliť s tým, že ústavnoprávny výbor odporúča Národnej rade Slovenskej republiky hlasovať o pozmeňujúcich návrhoch vyplývajúcich z rozhodnutia prezidenta Slovenskej republiky spoločne a tieto schváliť. Odporúča ďalej, aby zákon, ktorý Národná rada opätovne prerokuje, bol schválený ako celok. Ďakujem pekne, skončila som.
Blaha Ľuboš, podpredseda NR SR (2023-12-13):
Začnite, začnite, prosím, tým, že navrhnite, o čom budeme hlasovať a potom odôvodnite, dobre? Budeme dodržiavať rokovací poriadok. Nech sa páči.
Bugár, Béla, podpredseda NR SR (2019-09-20):
Prerušujem rokovanie o tomto bode programu. Pristúpime k jednotlivým hlasovaniam. Ešte predtým procedurálny návrh pán poslanec Kondrót.
Štefanec, Ivan, poslanec NR SR (2011-11-30):
Ďakujem. Dajte teraz hlasovať, prosím, o mojom pozmeňovacom návrhu z rozpravy.
Šefčík, Marek, poslanec NR SR (2020-10-20):
Pán predsedajúci, dajte, prosím, hlasovať o štvrtom bode pozmeňujúceho návrhu pani poslankyne Cigánikovej.
Paška, Pavol, predseda NR SR (2013-03-20):
(Hlasovanie.) 140 prítomných, 85 za, 2 proti, 52 sa zdržalo, 1 nehlasoval. Návrh sme schválili.
T. Cabaj, podpredseda NR SR: (2009-12-10):
Otváram všeobecnú rozpravu. Konštatujem, že písomne sa do rozpravy prihlásila pani poslankyňa Jarmila Tkáčová. Nech sa páči, pani poslankyňa, máte slovo. Po jej vystúpení bude priestor na prihlásenie sa do rozpravy ústne.
Jurinová, Erika, podpredsedníčka NR SR (2014-06-25):
Ďakujem, pán poslanec. Týmto prerušujem rozpravu k daným bodom. Prajem vám pekný večer, stretneme sa ráno o 9.00 hod. a budeme pokračovať... (Reakcia z pléna.) Áno, pravdepodobne, vysoko pravdepodobne, s pánom ministrom zahraničných vecí. Pekný večer ešte raz. (Prerušenie rokovania o 19.05 hodine.)
Drobný, Stanislav, poslanec NR SR (2018-05-29):
Ďakujem za slovo. Martin, chcem zareagovať na tvoje slová, čo si spomínal na začiatku svojho príhovoru, o zodpovednosti oboch partnerov. Zodpovední ľudia musia niekedy urobiť aj ťažké rozhodnutia. Možno je zlé načasovanie, možno sú ťažké okolnosti. Ale to neospravedlňuje zabitie nevinného života. Vybrať si vychovávanie dieťaťa je zodpovedné. Vybrať si adopciu je zodpovedné, ale vybrať si potrat a zabrániť dieťaťu, ktoré už existuje, akokoľvek je malé, je nezodpovedným a neodvolateľným zlom. Potrat je niekedy využívaný na rýchle zakrytie jednorazovky alebo riešenie vzťahu, ktorý sa pokazil. Ale keď dvaja dospelí ľudia urobia rozhodnutie a participujú v aktivite, o ktorej je známe, že sa pri nej začne život dieťaťa, títo dospelí musia prijať aj zodpovednosť za svoje činy. Aj najlepšie plánovanie môže zlyhať. Ale vyhnutie sa zodpovednosti by nemalo stáť inú ľudskú bytosť jej život. Dieťa nemôže za to, že jeho rodičia sú nezodpovední. Dieťa si nezaslúži zomrieť preto, že jeho rodičia sú nezodpovední. Ďakujem.